**মোহাম্মদ রবিউল হাসান** (জন্ম: ২৬ জুন ১৯৯৯; **রবিউল হাসান** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বাংলাদেশ পুলিশ এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন। 

২০১৭–১৮ মৌসুমে, বাংলাদেশী ক্লাব আরামবাগের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; আরামবাগের হয়ে তিনি ৩৫ ম্যাচে ৩টি গোল করেছেন। পরবর্তীকালে, তিনি বসুন্ধরা কিংস, ঢাকা মোহামেডান এবং চট্টগ্রাম আবাহনীর হয়ে খেলেছেন। ২০২২–২৩ মৌসুমে, তিনি চট্টগ্রাম আবাহনী হতে বাংলাদেশী ক্লাব বাংলাদেশ পুলিশে যোগদান করেছেন। 

২০১৮ সালে, রবিউল বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৩ ম্যাচে ৩টি গোল করেছেন। দলগতভাবে, রবিউল এপর্যন্ত ২টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন।

প্রারম্ভিক জীবন
---------------

মোহাম্মদ রবিউল হাসান ১৯৯৯ সালের ২৬শে জুন তারিখে বাংলাদেশের টাঙ্গাইলে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

রবিউল বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৮ সালের ২৪সে আগস্ট তারিখে তিনি উত্তর কোরিয়া অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশ অনূর্ধ্ব-২৩ দলের হয়ে তিনি ইন্দোনেশিয়ায় অনুষ্ঠিত ২০১৮ এশিয়ান গেমসে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র ১৬ দলের পর্ব পর্যন্ত অংশগ্রহণ করতে সক্ষম হয়েছিল। বাংলাদেশের বয়সভিত্তিক দলের হয়ে তিনি মাত্র ১ ম্যাচে অংশগ্রহণ করেছেন।

২০১৮ সালের ২৯শে আগস্ট তারিখে, মাত্র ১৯ বছর ২ মাস ৪ দিন বয়সে, রবিউল শ্রীলঙ্কার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ম্যাচের ৪৬তম মিনিটে আক্রমণভাগের খেলোয়াড় জাফর ইকবালের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ১৬ নম্বর জার্সি পরিধান করে একজন বাম পার্শ্বীয় আক্রমণভাগের খেলোয়াড় হিসেবে খেলেছেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে রবিউল সর্বমোট ৪ ম্যাচে অংশগ্রহণ করেছেন। জাতীয় দলের হয়ে অভিষেকের ৬ মাস ১০ দিন পর, বাংলাদেশের জার্সি গায়ে প্রথম গোলটি করেন; ২০১৯ সালের ৯ই মার্চ তারিখে, কম্বোডিয়ার বিরুদ্ধে ম্যাচের একমাত্র এবং জয়সূচক গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

পরিসংখ্যান
----------

### আন্তর্জাতিক

*২৯ এপ্রিল ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০১৮ | ৪ | ০ |
| ২০১৯ | ৮ | ৩ |
| ২০২০ | ১ | ০ |
| সর্বমোট | ১৩ | ৩ |

### আন্তর্জাতিক গোল

| গোল | তারিখ | মাঠ | প্রতিপক্ষ | স্কোর | ফলাফল | প্রতিযোগিতা | সূত্র |
| --- | --- | --- | --- | --- | --- | --- | --- |
| ১ | ৯ মার্চ ২০১৯ | নমপেন অলিম্পিক স্টেডিয়াম, নমপেন, কম্বোডিয়া |  কম্বোডিয়া | **১**–০ | ১–০ | প্রীতি ম্যাচ |  |
| ২ | ৬ জুন ২০১৯ | লাওস জাতীয় স্টেডিয়াম, ভিয়েনতিয়েন, লাওস |  লাওস | **১**–০ | ১–০ | ২০২২ ফিফা বিশ্বকাপ বাছাইপর্ব |  |
| ৩ | ২৯ সেপ্টেম্বর ২০১৯ | বঙ্গবন্ধু জাতীয় স্টেডিয়াম, ঢাকা, বাংলাদেশ |  ভুটান | **৪**–১ | ৪–১ | প্রীতি ম্যাচ |  |

তথ্যসূত্র
---------

1. 1 2  FIFA.com। "2018 FIFA World Cup Russia™ - Players - Mohammed Robiul Hasan - FIFA.com"। *www.fifa.com* (ইংরেজি ভাষায়)। ২০১৯-০৮-২৭ তারিখে মূল থেকে আর্কাইভ করা। সংগ্রহের তারিখ ২০১৯-০৮-২৭।
2. ↑  "Bangladesh U23 - North Korea U23, Aug 24, 2018 - Asian Games 2018 - Match sheet"। *Transfermarkt*। ২৪ আগস্ট ২০১৮। সংগ্রহের তারিখ ২৯ এপ্রিল ২০২১।
3. ↑  "Bangladesh - Sri Lanka, Aug 29, 2018 - International Friendlies - Match sheet"। *Transfermarkt*। ২৯ আগস্ট ২০১৮। সংগ্রহের তারিখ ২৯ এপ্রিল ২০২১।
4. ↑  "Bangladesh v Sri Lanka, 29 August 2018"। *11v11.com*। ২৯ আগস্ট ২০১৮। সংগ্রহের তারিখ ২৯ এপ্রিল ২০২১।
5. ↑  "Super-sub Rabiul sinks Laos"। *New Age | The Most Popular Outspoken English Daily in Bangladesh*। ২৯ এপ্রিল ২০২১। সংগ্রহের তারিখ ২৯ এপ্রিল ২০২১।
6. ↑  Strack-Zimmermann, Benjamin (২৯ সেপ্টেম্বর ২০১৯)। "Bangladesh vs. Bhutan (4:1)"। *National Football Teams*। সংগ্রহের তারিখ ২৯ এপ্রিল ২০২১।

বহিঃসংযোগ
---------

* সকারওয়েতে রবিউল হাসান (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে রবিউল হাসান (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে রবিউল হাসান (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে রবিউল হাসান (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে রবিউল হাসান (ইংরেজি) উইকিউপাত্তে এটি সম্পাদনা করুন

| * দে
* স
বাংলাদেশ পুলিশ ফুটবল ক্লাব  – বর্তমান দল |
| --- |
| 
* ১ দিনাজ
* ৩ শ্যামল
* ৫ মনজুরুর
* ৬ রাজু (অধি:)
* ৭ বাবলু
* ৮ রবিউল
* ৯ এর্নান্দেস
* ১০ মোরিয়ো
* ১১ শাহেদ
* ১২ পালাসিওস
* ১৩ লিমন
* ১৫ শামীম
* ১৭ ফয়সাল
* ১৮ ফাহিম
* ১৯ রাজু
* ২০ কোমল
* ২১ মালিকভ
* ২২ তুষার
* ২৩ কিরমিন
* ২৫ ইসমাইল
* ২৬ হাবিবি
* ২৭ মিঠু
* ২৮ আল আমিম
* ২৯ আকিকুল
* ৩০ জিল্লুর
* ৩১ নেহাল
* ৩৩ আকিবুর
* ৩৫ রেজওয়ান
* ৩৭ এসানুর
* ৭০ ছোটন
* ৭৫ মোর্শেদুল
* ৭৭ জয়ন্ত
* ৮৭ আশরাফুল
* ৯৯ আমির
* ম্যানেজার: চোয়াবা

 |